Kõige üldisemalt öeldes on kultuur inimlooming. Seega vastandub kultuurile loodus, looduse looming. Näiteks metsikult kasvav taim ei ole kultuuriga seotud, aga inimese aretatud  kultuurtaim kuulub juba kultuuri, mitte enam looduse juurde. Kui me vaatame inimest ja maailma, siis me praktiliselt ei leia enam midagi, mis kultuuri juurde ei kuuluks. Võib öelda, et me elame üleni kultuurmaailmas. Budistlikku dharma-teooriat võib tõlgendada just sellest seisukohast lähtudes.